ગુજરાતમાં હાલ ચૂંટણીની તૈયારીઓ પૂરજોશમાં ચાલી રહી છે. ભાજપ ચૂંટણી માટે ઉમેદવારોના નામ ફાઇનલ કરવામાં પરોવાયેલી છે, ત્યારે ઘણા મેયર અને પૂર્વ મેયર ભાજપની ટિકિટ મેળવવા માંગે છે. આ માટે તેમણે પોતાના તરફથી પ્રયત્નો પણ શરૂ કરી દીધા છે. હાલ ગુજરાતના મુખ્યમંત્રી એવા વિજય રૂપાણી એક સમયે રાજકોટના મેયર હતા. રાજકારણમાં તેમની ઉન્નતિને જોતાં હવે અમદાવાદના પૂર્વ મેયર, વડોદરા, રાજકોટ અને જૂનાગઢના મેયર પણ ભાજપની ટિકિટ પર વિધાનસભા ચૂંટણી લડવા માંગે છે અને આથી તેઓ રાજ્યના મંત્રી કે ધારાસભ્યના રૂપે સેવા કરવાની ઇચ્છા દર્શાવી રહ્યાં છે.